RESOLUCIÓN do 18 de febreiro de 2005, da Delegación Provincial de Ourense, pola que se dispón o rexistro, o depósito e a publicación, no Diario Oficial de Galicia, do texto da acta levantada pola mesa paritaria de seguimento do convenio colectivo para a empresa Cimo, entidade prestadora de servizos da provincia de Ourense acordando a súa revisión salarial para o ano 2005.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 18/05/2005

Visto o texto da acta levantada pola mesa da comisión paritaria de seguimento do convenio colectivo para a empresa Cimo, entidade prestadora de servizos da provincia de Ourense (código de convenio número 3200902, publicado no BOP nº 260, do 13 de novembro de 2001), acordando a súa revisión salarial para o ano 2005, subscrito o 27 de xaneiro de 2005 polos membros da citada mesa constituídos na comisión paritaria de seguimento do citado convenio integrada, en representación da parte empresarial, por Miguel Ángel Rodríguez Ojea, e da parte social, polo delegado de persoal, Daniel Rodríguez Doforno; e, de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servizos da Administración do Estado á
Comunidade Autónoma de Galicia, en materia de traballo.
Esta delegación provincial
ACORDA:
Primeiro.-Ordenar a súa inscrición no libro rexistro de convenios colectivos de traballo, nesta delegación provincial, e notificación ás representacións económica e social da comisión negociadora.
Segundo.-Ordenar o seu depósito no Servizo de Relacións Laborais, Unidade de Mediación, Arbitraxe e Conciliación (UMAC).
Terceiro.-Dispoñer a súa publicación no BOP e no Diario Oficial de Galicia.
Ourense, 18 de febreiro de 2005.
José Lage Lage
Delegado provincial de Ourense
Acta da xuntanza da mesa paritaria de seguimento do convenio colectivo de Cimo entidade prestadora de servizos.
Dunha parte Miguel Ángel Rodríguez Ojea, na súa condición de membro da xunta directiva de Cimo, en nome e representación da dita entidade.
Doutra parte Daniel Rodríguez Doforno, como delegado de persoal, en nome e representación dos traballadores da entidade.
Ambas as partes reúnense, tal e como establece o artigo 14 do convenio colectivo da empresa, constituíndose na comisión paritaria de seguimento do convenio colectivo da empresa Cimo, entidade prestadora de servizos.
O obxecto da reunión é aprobar a táboa salarial para o ano 2005, tras debater sobre o incremento que se vai aplicar, acórdase aprobar a táboa que se xunta a esta acta, a cal terá unha vixencia comprendida entre o 1 de xaneiro de 2005 e o 31 de decembro de 2005.
Sen máis asuntos que tratar levántase a sesión, asinando a acta ambas as partes en Ourense o 27 de xaneiro de 2005.
Anexo á acta do 27 de xaneiro de 2005 correspondente á xuntanza da mesa paritaria de seguimento.
Táboa salarial ano 2005
Categorías e salario mínimo
(incluídas as dúas pagas extras)
Grupo/categoría
Posto
Mínimo
retribución
anual (A)
* Grupo un
Dirección e técnicos
-Dirección-Especialista-Técnicos-Documentalistas-Orientadores
14.500
* Grupo dous
Administrativos e persoal auxiliar
-Administrativos-Auxiliares orientadores-Técnicos auxiliares
12.000
* Grupo tres
Persoal de apoio
-Auxiliares administrativos-Empregados-axentes de oficina de emprego e colocación-Operarios-Recepcionistas-Ordenanzas e similares
7.182
* Grupo catro
Persoal en formación e inserción
-Persoal baixo a modalidade de contratos en prácticas
7.182
-Persoal baixo a modalidade de contrato para a formación (aprendices) (*)
7.182
-Persoal baixo a modalidade de contrato de traballo de inserción
7.182
* En proporción ao tempo de traballo efectivo
Complementos sociais por nacemento dun fillo
300,51